Document ID: /roh_data/filtered/fineweb-2-filterrobots_roh.jsonl.gz/8800

L'Austria vul daventar anc pli severa areguard la crisa da fugitivs. In onn sco il 2015 cura che 100millis da fugitivs èn vegnids en l'Europa dal vest na possia betg pli dar. Quai ha ditg il minister da l'intern austriac Wolfgang Sobotka. I stoppia esser cler a tuts che las undas da migraziun n’hajan nagina schanza dad arrivar en l'Austria. L'Austria ha per il mument 25'000 fugitivs ch'èn admess per la procedura d'asil. Cun quai è ella gist suenter la Germania che sto dumagnar il pli grond dumber da fugitivs en l'UE.
RR novitads 10:00